Mas si la demanda fuer de rais, devel comprir de fuero , alli do es la rais ; e si a la ora que demanda el uno al otro dijier el demandado; vos que me demandades, dadme fiador de alçada, e respondervos e ; el otro gelo deve dar, e si non gelo dier, puedel prendar la demanda antel Alcalle fasta que de fiador, o otra tal eredat, como aquella; e si le dier fiador , devela apear aquella eredat , quel da , en que pueda auer derecho del por al tal, e quitarse della sin caloña ; e sil vencier que la aya en salvo.